Besedilo natančno in pravilno prepiši v zvezek. Napiši:

**PREPIS DATUM:**

**REGRAT**

Regrat raste na travnikih, po opuščenih njivah in drugih prostorih. V zemlji ima debelejšo korenino. Iz korenine poganja šop pritličnih listov zelene barve. Listi so podolgovati in nazobčani, dolgi 10 do 30 centimetrov. Cvetno steblo je okroglo in votlo. Zraste do 20 centimetrov visoko in nosi po en cvetni košek z rumenimi cvetovi. Ko regrat dozori, se cvet spremeni v regratovo lučko. Regratove liste uživamo kot solato.

Ko boš besedilo pravilno prepisal/a, spodaj še nariši regrat. Lahko ga je polno na travniku ali pa v solati.

Spodaj napiši še dve vprašanji o besedilu.